Suunnitelma oppilaiden suojaamiseksi väkivallalta, kiusaamiselta ja häirinnältä

Lähtökohta:

Yhdessä yhteistyöllä tiimi

YY-tiimin kokoonpano

YY-tiimin tehtävät:

YY-tiimin toiminta

Normaalit alakoulussa tapahtuvat riitatilanteet välitunnilla hoidetaan välituntivalvojan tai läsnä olevan koulun henkilökunnan kanssa.

# **Alaviitalan koulun järjestyssäännöt**

## Yleistä

Koulun oppilaan tulee osallistua opetukseen ja hänen on suoritettava tehtävänsä tunnollisesti ja käyttäydyttävä asiallisesti. Oppilaan tulee noudattaa koulun henkilökunnan antamia ohjeita. Kohteliaaseen käyttäytymiseen kuuluu asiallinen kielenkäyttö. Oppilaan tulee tervehtiä reippaasti kaikkia koulun henkilökuntaan kuuluvia, koulussa vierailevia ulkopuolisia henkilöitä ja koulutovereita. Kouluun ei saa tuoda tarpeettomasti rahaa, makeisia, leluja, kännyköitä tms. Nämä ovat koulussa omistajansa vastuulla. Puhelimet on pidettävä suljettuina tai äänettömällä koulupäivän aikana.

## Koulutiloissa

## Käyttäydy hillitysti ja odota omalla paikallasi oppitunnin alkamista.

Pidä pulpettisi siistinä.

Mene välitunnille välittömästi ja rauhallisesti. Sisällä voi oleskella vain opettajan luvalla.

Säilytä ulkovaatteet ja jalkineet hyvässä järjestyksessä niille varatuilla paikoilla.

Palauta käyttämäsi välineet ja kirjat niille tarkoitettuihin paikkoihin.

Seuraa opetusta ja ole aktiivinen. Älä häiritse toisten opiskelua.

Älä koske oppilastovereittesi tai opettajan tavaroihin ilman lupaa.

## Koulun pihalla

Välituntialue on koulun piha ja urheilukenttä. Alueelta ei saa luvatta poistua.

Liiku ahkerasti ja vietä välitunti sopuisasti toisten oppilaiden kanssa.

Välituntileikeissä saa käyttää vain siihen tarkoitukseen osoitettuja välineitä.

Vie yhteiset välineet niille varattuihin paikkoihin. Käsittele niitä siten, etteivät ne rikkoudu.

Pidä koulun piha viihtyisänä ja siistinä.

Riidan tai tapaturman sattuessa ilmoita asiasta heti välituntivalvojalle.

Kulkuvälineet tulee säilyttää niille varatulla paikalla, jossa ei saa välituntisin oleskella.

Kun kello soi, tule ripeästi sisälle.

## Koulumatkalla

# Noudata liikennesääntöjä ja muista myös hyvä käytös koulumatkoilla.

Vältä liian aikaista kouluun tuloa. Älä kuitenkaan myöhästy. Sisään tullaan vasta kellon soitua.

Kun koulupäivä päättyy, lähde välittömästi suoraan kotiin.

## Kouluruokailussa

Noudata asiallisia pöytätapoja ja anna toisille ruokarauha.

Maista kaikkia ruokalajeja. Ota ruokaa vain sen verran, kun varmasti jaksat syödä. Voit hakea annoksesi syötyäsi lisää.

Pidä yhteiset ruoka-astiat siisteinä.

## Poissaolot

Oppilaan sairastuessa on huoltajan tiedotettava asiasta opettajalle.

Opettaja voi antaa huoltajan pyynnöstä oppilaalle vapautuksen koulunkäynnistä enintään kolmen päivän ajaksi. Yli kolmen päivää kestävistä vapaista päättää koulunjohtaja.

Poissaolon aikaiset läksyt ja kotitehtävät oppilaan tulee tehdä.

Aina oppilaan ollessa koulusta poissa, hän on velvollinen tiedustelemaan läksyt omatoimisesti.

## Kurinpito

Opetusta häiritsevä oppilas voidaan poistaa luokasta.

Epäasiallisesti käyttäytyvä oppilas voidaan määrätä enintään kahden tunnin jälki-istuntoon. Ensisijaisena toimenpiteenä on kuitenkin kasvatuskeskustelun käyttäminen. Keskustelu kirjataan ja ilmoitetaan huoltajalle.

Kotitehtävänsä laiminlyönyt oppilas voidaan määrätä työpäivän päätyttyä enintään tunniksi kerrallaan suorittamaan kotitehtäviään.

Rangaistuksista ilmoitetaan aina huoltajalle.

## Voimaantulo

Nämä järjestyssäännöt ovat voimassa koulussa, koulumatkoilla, luokkaretkillä ja koulun järjestämissä tilaisuuksissa.

Opettaja voi antaa näiden järjestyssääntöjen lisäksi erillismääräyksiä ja ohjeita.

Järjestyssäännöt hyväksyy koulunjohtaja opettajakuntaa kuultuaan.

Nämä järjestyssäännöt ovat voimassa 11.9.2014 alkaen.